14.11.2012 Jurnalul Oficial al Uniunii Europene L 314/25 DECIZII DECIZIA 2012/698/PESC A CONSILIULUI din 13 noiembrie 2012 privind constituirea unui depozit pentru misiunile civile de gestionare a crizelor CONSILIUL UNIUNII EUROPENE, având în vedere Tratatul privind Uniunea Europeană, în special articolul 26, articolul 42 alineatul (4) și articolul 43 alineatul (2), întrucât: (1) În decembrie 2004, Consiliul a aprobat Obiectivul global civil (OGC) pentru 2008, care prevede că Uniunea ar trebui să poată adopta decizia de lansare a unei misiuni în termen de cinci zile de la aprobarea conceptului de gestionare a crizelor de către Consiliu, iar „capacitățile civile PESA specifice ar trebui să poată fi desfăşurate în termen de 30 de zile de la decizia de lansare a misiunii. (2) Ulterior aprobării OGC pentru 2008, prin adoptarea de către Consiliu a OGC pentru 2010, în noiembrie 2007, şi prin declarația acestuia privind consolidarea capacităților, aprobată de Consiliul European în decembrie 2008, a fost dat un impuls politic suplimentar în direcţia abordării desfășurării rapide a forțelor civile. (3) Pentru a asigura o capacitate de desfăşurare rapidă într-un mod durabil și eficient din punctul de vedere al costurilor se impune constituirea unui depozit pentru misiunile civile de gestionare a crizelor. În urma unui studiu, s-a confirmat fezabilitatea unui depozit ca instrument eficace de constituire a mijloacelor de desfăşurare rapidă a activelor corporale necesare misiunilor civile de gestionare a crizelor. ( În ianuarie 2010, o soluție temporară pentru depozitarea activelor necesare misiunilor civile de gestionare a crizelor a reprezentat-o depozitarea surplusului de echi- pamente în incinta Misiunii de Poliţie a Uniunii Europene în Bosnia și Herţegovina (EUPM). În prezent, respectiva incintă adăposteşte active care permit desfăşurarea a 200 de membri ai personalului într-o nouă misiune. Cu toate acestea, având în vedere natura temporară a acestei soluții, trebuie găsită o rezolvare pe termen lung. (5) Conform lanţului de comandă pentru misiunile civile de gestionare a crizelor, comandantul operației civile, în cooperare cu Comisia, trebuie să fie capabil să asigure satisfacerea necesităților în vederea desfăşurării rapide şi a îndeplinirii cerințelor operaționale ale misiunilor civile de gestionare a crizelor. (6) În acest scop, Consiliul a subliniat în concluziile sale privind PESA din 17 noiembrie 2009 că o capacitate permanentă de stocare a materialelor strategice viitoare şi a celor existente reprezintă o resursă vitală pentru asigurarea desfăşurării rapide a echipamentelor în misiuni viitoare şi existente, precum şi o bună gestiune financiară. Depozitul ar trebui să se constituie printr-o procedură de achiziții publice, în urma căreia să se încheie un contract între Comisie şi operatorul depozi- tului. Comisia a pregătit termenii de referință adecvați pentru procedura de achiziții publice în cooperare cu Serviciul European de Acţiune Externă (SEAE), ADOPTĂ PREZENTA DECIZIE: Articolul 1 Obiective (1) În scopul asigurării desfăşurării rapide a echipamentelor pentru misiunile civile existente și viitoare de gestionare a crizelor, Uniunea își consolidează capacitățile, urmărind mai ales să asigure accesul rapid şi continuu la activele-cheie. (2)  În acest scop, Uniunea ia măsurile corespunzătoare pentru a ameliora desfăşurarea și funcţionarea misiunilor sale actuale şi viitoare de gestionare a crizelor, prin constituirea unui depozit cu capacitatea de a adăposti echipamente noi sau deja utilizate pentru astfel de misiuni. Articolul 2 Constituirea unui depozit (1) În vederea obiectivelor stabilite la articolul 1, se constituie un depozit. Acesta este amplasat într-un stat membru și funcționează conform contractului şi termenilor de referință menționați la alineatul (2).